# Josep Madaula i Canadell

Josep Madaula i Canadell (Sabadell, 19 de febrer de 1957) és un pintor català. És germà de l'actor Ramon Madaula.

## Biografia

Josep Madaula va pintar el primer quadre a l'edat de 12 anys. Els tres anys següents va assistir a les classes d'Alfons Gubern a l'Escola Industrial d'Arts i Oficis de Sabadell i, a l'estiu, continuà l'aprenentatge seguint el mateix pintor a les estades estiuenques que organitzava a Can Verdaguer, al Berguedà. Va cursar estudis de disseny gràfic a l'Escola Massana (1972-1977) i d'escenografia a l'Institut del Teatre de Barcelona. L'any 1980 tornà del servei militar i es començà a dedicar professionalment a l'art, combinant la il·lustració, l'escenografia i la pintura mural. El 1984 va fer una estada de vuit mesos a Lilla, a partir la qual va decidir dedicar-se a la pintura. El 1985 feu la primera exposició, a l'Acadèmia de Belles Arts de Sabadell. L'any 1986 va passar a ocupar la plaça que havia deixat lliure per jubilació Ramon Noè a l'Escola Massana, on encara treballa.
Josep Madaula té obra en col·leccions particulars i a les de la Fundació Banc Sabadell, la Fundació Caixa de Sabadell i el Museu d'Art de Sabadell.
L'any 2016 ha estat autor, junt amb la ceramista Maria Bosch, d'un plat d'art per al Memorial Àlex Seglers.

## Principals exposicions de pintura i dibuix

* Acadèmia de Belles Arts, Sabadell (1985)
* Galeria Negre, Sabadell (1988)
* Amics de les Arts, Terrassa (1990)
* Galeria Brok, Barcelona (1993)
* Galeria Muntaner, Port de la Selva (1996)
* Galeria Nova-3, Sabadell (1999)
* Galeria Fidel Balaguer, Matadepera (2003)
* Galeria Rua X d'Art, Manresa (2004)
* Sala d'art SIS, Sabadell (2006)
* Marquet de les Roques, Sant Llorenç Savall (2008)
* Alliance Française, Sabadell (2010)
* Museu d'Art / Alliance Française, Sabadell (2012)
* Galeria Patrick, Cadaqués (2014)

## Premis

* Seleccionat a la Segona Bienal del Vallès de Granollers (1988)
* Segon premi del 10è aniversari del Consorci Hospitalari Parc Taulí de Sabadell (1996)
* Seleccionat en el cinquè i setè Premi de Pintura Ricard Camí de Terrassa (1997- 2001)
* Seleccionat en el Premio Penagos de Dibujo, XXI Convocatoria de Madrid (2003)

## Referències

* 1 2 3 4 5 6 7 Josep Madaula. Pintura i experiència. Sabadell: Museu d'Art de Sabadell i Ajuntament de Sabadell, 2012. ISBN 978-84-922173-0-4.
* ↑ «L'escola. Departaments i professorat. Departament d'Arts Aplicades». Escola Massana. Arxivat de l'original el 22 de febrer 2015. [Consulta: 2 desembre 2014].
* ↑ «Museus en línia» (en català, castella i anglès). Generalitat de Catalunya. Arxivat de l'original el 2016-09-11. [Consulta: 8 setembre 2016].
* ↑ «Plats d'art per al Memorial Àlex Seglers». Museus Municipals de Sabadell. [Consulta: 8 setembre 2016].
* ↑ «Memorial Àlex Seglers». Ajuntament de Sabadell. Arxivat de l'original el 2017-10-15. [Consulta: 8 setembre 2016].
* ↑ Nonell, Laia. «El Museu d'Art prepara una exposició de l'artista local Josep Madaula». El Periódico. [Consulta: 2 desembre 2014].

## Enllaços externs

* Josep Madaula i Canadell - Lloc web oficial
* Josep Madaula, artista: «El pinzell em dona estabilitat» Arxivat 2016-03-04 a Wayback Machine., "Cara a cara" de Víctor Colomer, al Diari de Sabadell
* Entrevista a Josep Madaula, dins el programa De bona pell, de Ràdio Sabadell
* Paisatge urbà (2019) - documental biogràfic dirigit per Sergi Rubió
* L'alegria de viure: Josep Madaula, pintor i docent, a Ràdio Sabadell